|  |  |
| --- | --- |
| ujmegye | Hajdú-Bihar Vármegye ÖnkormányzataKözgyűlése |
| **KÖZGYŰLÉSI ELŐTERJESZTÉS** | **3.** |

|  |  |
| --- | --- |
| **Előterjesztő:** | Pajna Zoltán, a Közgyűlés elnöke |
| **Tárgy:** | Hajdú-Bihar Vármegye Önkormányzata 2025. évi költségvetési rendeletének módosítása |
| **Mellékletek:** | (Rendelet-tervezet mellékletei)1. összevont költségvetési mérleg2. önkormányzat költségvetési mérlege3. önkormányzati hivatal költségvetési mérlege4. európai uniós forrásból finanszírozott támogatással megvalósuló projektek bevételei és kiadásai5. európai uniós forrásból finanszírozott támogatással megvalósuló projektek bevételei – részletes költségvetés6. európai uniós forrásból finanszírozott támogatással megvalósuló projektek kiadásai – részletes költségvetés7. önként vállalt feladatok8. működési célú támogatások, kölcsönök államháztartáson belülre és kívülre9. beruházások, felújítások kiadásai beruházásonként(Előterjesztés melléklete)1. 25/2025. (VI. 27.) elnöki határozat és a hozzá kapcsolódó előterjesztés2. 48/2025. (IX. 11.) elnöki határozat és a hozzá kapcsolódó előterjesztés |
| **Készítette:** | Már Norbert |
| **Véleményező bizottságok:** | a közgyűlés bizottságai |

**Tisztelt Közgyűlés!**

A Magyarország helyi önkormányzatairól szóló 2011. évi CLXXXIX. törvény, illetve az államháztartásról szóló 2011. évi CXCV. törvény (továbbiakban: Áht.) felhatalmazása alapján Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet módosítását a következők szerint javaslom:

1. **Az Önkormányzat költségvetését érintő módosítás**

(a rendelettervezet 2. melléklete)

**1.** Hajdú-Bihar Vármegye Önkormányzata 2025. november 21-én, ünnepi közgyűlés keretében tartja meg a Vármegye Napját. Az önkormányzat 2025. évi költségvetése jelenleg nem tartalmazza a szükséges fedezetet, ezért ennek biztosítása érdekében a kiadási előirányzatok közötti átcsoportosítás szükséges az alábbiak szerint:

* Egyéb működési célú kiadások (K5 rovat, általános tartalék) - 3 000 000 Ft
* Személyi juttatások (K1 rovat) 1 717 126 Ft
* Munkaadókat terhelő járulékok (K2 rovat) 658 157 Ft
* Dologi kiadások (K3 rovat) 624 717 Ft

**2.** A Foglalkoztatási Paktum Plusz pályázat vonatkozásában a 2025. évi költségvetésben megtervezett bevételi előirányzathoz képest **45 211 738 Ft** összeggel magasabb támogatás érkezett a tárgyévben. Tekintettel arra, hogy a pályázat tárgyévi tevékenységével kapcsolatban felmerülő kiadások finanszírozásához szükséges előirányzatok a 2025. évi költségvetésben már rendelkezésre állnak, a megkapott támogatás összegével a céltartalék növelése szükséges.

Fentiek alapján az alábbi bevételi és kiadási előirányzatok növelése szükséges:

* Működési célú támogatások államháztartáson belülről (B1 rovat) 45 211 738 Ft
* Egyéb működési célú kiadások (K5 rovat, céltartalék) 45 211 738 Ft

**3.** A Közigazgatási és Területfejlesztési Minisztérium a Versenyképes Járások Program vármegyei végrehajtási feladatainak ellátására **41 264 000 Ft** összegű támogatásban részesíti önkormányzatunkat. A támogatás költségterve alapján az alábbi bevételi és kiadási előirányzatok növelése szükséges:

* Működési célú támogatások államháztartáson belülről (B1 rovat) 41 264 000 Ft
* Dologi kiadások (K3 rovat) 12 800 000 Ft
* Beruházások (K6 rovat, eszközbeszerzés) 16 786 700 Ft
* Finanszírozási kiadások (K9 rovat, intézményfinanszírozás) 11 677 300 Ft

**4.** Az elmúlt időszak pályázati megvalósítása szükségessé teszi az egyes pályázatok költségvetésének módosítását az alábbiak szerint:

Foglalkoztatási Paktum Plusz pályázat vonatkozásában:

* Dologi kiadások (K3 rovat) - 1 500 000 Ft
* Személyi juttatások (K1 rovat) 1 500 000 Ft

OpenRegioCulture pályázat vonatkozásában:

* Dologi kiadások (K3 rovat) - 1 000 000 Ft
* Személyi juttatások (K1 rovat) 1 000 000 Ft

CULTURAL LIVING LAB (Kultúra) pályázat vonatkozásában:

* Személyi juttatások (K1 rovat) - 1 200 000 Ft
* Munkaadókat terhelő járulékok (K2 rovat) - 250 000 Ft
* Dologi kiadások (K3 rovat) - 300 000 Ft
* Beruházások (K6 rovat, építési telek beszerzése) - 4 628 579 Ft
* Finanszírozási kiadások (K9 rovat, intézményfinanszírozás) - 11 650 000 Ft
* Beruházások (K6 rovat, csarnok épület tervezése és kivitelezése) 18 028 579 Ft

**5.** A tárgyévi költségvetés általános gazdálkodásának (pályázatok nélküli) időarányos teljesítése (1-8. hónap) – figyelembe véve a tárgyévi gazdálkodásból még hátralévő 4 hónap várható kiadásait is – felülvizsgálatra került, és több olyan kiemelt kiadási előirányzatot sikerült azonosítani, amelyen megtakarítás jelentkezett. Ennek megfelelőena költségvetés racionalizálása érdekében javaslom az alábbi kiemelt kiadási előirányzatok közötti átcsoportosítást:

* Személyi juttatások (K1 rovat) - 5 000 000 Ft
* Munkaadókat terhelő járulékok (K2 rovat) - 1 000 000 Ft
* Dologi kiadások (K3 rovat) - 5 050 000 Ft
* Egyéb működési célú kiadások (K5 rovat, elnöki keret) - 3 000 000 Ft
* Beruházások (K6 rovat, tárgyi, informatikai eszközök, bútorok beszerzése) - 1 524 000 Ft
* Finanszírozási kiadások (K9 rovat, intézményfinanszírozás) - 38 500 000 Ft
* Dologi kiadások (K3 rovat, Tisza-tó Fejlesztési Tanács tagdíj) 50 000 Ft
* Egyéb működési célú kiadások (K5 rovat, általános tartalék) 54 024 000 Ft

**6.** A CULTURAL LIVING LAB (Kultúra) pályázat vonatkozásában elkészült a csarnok építésére vonatkozó engedélyes és kiviteli tervdokumentáció. A kiviteli tervdokumentáció árazott költségvetése alapján a csarnok kivitelezése (valamennyi hozzá kapcsolódó költséggel együtt) várhatóan 255 663 170 Ft lesz. A pályázat jelenlegi költségvetését tekintve további 166 861 542 Ft összegű saját forrás biztosítása szükséges a csarnok megépítéséhez. Ez a többlet összeg a pályázat költségvetésében – az egyéb szakmai tevékenységekhez kapcsolódó beszerzések lefolytatását követően, előzetes számításaink alapján jelentkező megtakarításból – később átcsoportosítható lesz a csarnok kivitelezésére, így a saját forrás bevonása várhatóan csak ideiglenesen szükséges, melyet a mielőbbi közbeszerzési eljárás megindításához szükséges fedezet igazolás indokol. A saját forrás ideiglenes bevonása a 2025. évi költségvetés biztonságos végrehajtását nem veszélyezteti, a költségvetés végrehajtása és finanszírozása így is biztosított. Fentiek alapján az alábbi kiemelt kiadási előirányzatok közötti átcsoportosítást javaslom:

* Egyéb működési célú kiadások (K5 rovat, általános tartalék) - 166 861 542 Ft
* Beruházások (K6 rovat, csarnok épület tervezése és kivitelezése) 166 861 542 Ft

**7.** Hajdú-Bihar Vármegye Önkormányzata 2025. évi költségvetése annak májusi módosítását követően két alkalommal került elnöki hatáskörben módosításra.

A **25/2025. (VI. 27.) elnöki határozat** alapján a közgyűlés 81/2025. (VI. 27.) határozata 4. pontjának eleget téve a Hajdú-Bihar Vármegyei Fejlesztési Ügynökség Nonprofit Kft. részére biztosított tagi kölcsön összege került előirányzatosításra a költségvetésben, továbbá a felülvizsgált finanszírozás alapján további értékpapír vásárlásra nyílt lehetőség, melyre a szükséges fedezet biztosításra került. Fentiek alapján a 25/2025. (VI. 27.) elnöki határozat alapján az alábbi bevételi és kiadási előirányzatok módosítása szükséges:

* Egyéb működési célú kiadások (K5 rovat (tagi kölcsön nyújtása)): 25 000 000 Ft
* Működési célú átvett pénzeszközök (B6 rovat (tagi kölcsön visszafizetése)): 25 000 000 Ft
* Finanszírozási kiadások (K9 rovat, belföldi értékpapírok kiadásai) 200 000 000 Ft
* Dologi kiadások (K3 rovat (felhalmozott kamat elszámolása)) 10 115 000 Ft
* Finanszírozási bevételek (B8 rovat, belföldi értékpapírok bevételei) 200 000 000 Ft
* Működési bevételek (B4 rovat (felhalmozott kamat elszámolása) 10 115 000 Ft

A **48/2025. (IX. 11.) elnöki határozat** alapján a hatékony értékpapír vásárlás érdekében további előirányzat került biztosításra a tárgyévi költségvetésben, melynek megfelelően az alábbi bevételi és kiadási előirányzatok módosítása szükséges:

* Finanszírozási kiadások (K9 rovat, belföldi értékpapírok kiadásai) 600 000 000 Ft
* Dologi kiadások (K3 rovat (felhalmozott kamat elszámolása)) 30 000 000 Ft
* Finanszírozási bevételek (B8 rovat, belföldi értékpapírok bevételei) 600 000 000 Ft
* Működési bevételek (B4 rovat (felhalmozott kamat elszámolása) 30 000 000 Ft

(A 25/2025. (VI. 27.) elnöki határozat a hozzá kapcsolódó előterjesztéssel együtt jelen előterjesztés 1. számú, a 48/2025. (IX. 11.) elnöki határozat a hozzá kapcsolódó előterjesztéssel együtt a 2. számú mellékletét képezi.)

1. **Az Önkormányzati Hivatal költségvetését érintő módosítás**

(a rendelettervezet 3. melléklete)

**8.** Az önkormányzat költségvetésének 3., 4. és 5. pontjai szerinti módosításának hatására **38 472 700 Ft** összegben csökken a Finanszírozási bevételek (B8 rovat), azon belül az irányító szervi támogatás folyósítása bevételi előirányzat, és az alábbi kiemelt kiadási előirányzatok módosítása szükséges az önkormányzati hivatal költségvetését illetően:

Versenyképes Járások Program pályázat vonatkozásában:

* Személyi juttatások (K1 rovat) 10 376 338 Ft
* Munkaadókat terhelő járulékok és szociális hozzájárulási adó (K2 rovat) 1 300 962 Ft

CULTURAL LIVING LAB (Kultúra) pályázat vonatkozásában:

* Személyi juttatások (K1 rovat) - 10 000 000 Ft
* Munkaadókat terhelő járulékok (K2 rovat) - 1 300 000 Ft
* Dologi kiadások (K3 rovat) - 350 000 Ft

Általános gazdálkodás vonatkozásában:

* Személyi juttatások (K1 rovat) - 22 000 000 Ft
* Munkaadókat terhelő járulékok (K2 rovat) - 6 000 000 Ft
* Dologi kiadások (K3 rovat) - 9 000 000 Ft
* Beruházások (K6 rovat, tárgyi, informatikai eszközök, bútorok beszerzése) - 1 500 000 Ft

**9.** Az önkormányzati hivatal **654 300 Ft** összegű bértámogatásban részesült a Hajdú-Bihar Vármegyei Kormányhivatal Debreceni Járási Hivatalától a „Nyári diákmunka 2025.” munkaerőpiaci program keretében, melynek révén 1 fő diák foglalkoztatása valósult meg július, 2 fő diák foglalkoztatása pedig augusztus hónapban. A kapott összeggel az alábbi bevételi és kiadási előirányzatok növelése szükséges:

* Működési célú támogatások államháztartáson belülről (B1 rovat) 654 300 Ft
* Személyi juttatások (K1 rovat) 654 300 Ft

Fentieket összegezve az előterjesztett rendeletmódosítás alkalmával az önkormányzatnál összesen **951 590 738 Ft**-tal nőtt, az önkormányzati hivatalnál összesen **37 818 400 Ft**-tal csökkent, az önkormányzat összevont adatait tekintve mindösszesen **952 245 038 Ft**-tal nő a bevételek és a kiadások összege.

Az előterjesztés egyben a rendelet-tervezet indokolása is.

Előzetes hatásvizsgálat

a jogalkotásról szóló 2010. évi CXXX. törvény 17.§ (1) bekezdése alapján

a Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet módosításáról

szóló .../2025. (……) önkormányzati rendelettervezethez

|  |  |
| --- | --- |
| **Társadalmi hatás:**  | A Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 23. § (2) bekezdés b) pontja alapján a rendelettervezetet nem kell társadalmi egyeztetésre bocsátani. |
| **Gazdasági hatás:** | Nem releváns. |
| **Költségvetési hatás:** | A rendelet-tervezeten átvezetésre kerülő előirányzatokkal a központi költségvetésből biztosított támogatások, uniós pályázatok, működési bevételek, állampapírvásárláshoz szükséges kiadások és bevételek előirányzatosítása, átcsoportosítása történik meg. |
| **Környezeti, egészségi következmény:** | Nem releváns. |
| **Adminisztratív terheket befolyásoló hatás:** | Nem releváns. |
| **Egyéb hatás:** | Nem releváns. |
| **Megalkotás szükségessége:** | A 2025. évi költségvetési rendelet megalkotását követően jelentkező bevételek beépítése a szükséges kiemelt előirányzatok javára és terhére a zökkenőmentes feladatellátáshoz szükséges gazdálkodás biztosítása érdekében. |
| **Megalkotás elmaradása esetén várható következmény:** | Gazdálkodási szabálytalanság, illetve jogszabálysértés. |
| **Alkalmazásához szükséges feltétel:** | * **személyi:** biztosított
* **szervezeti:** biztosított
* **tárgyi:** biztosított
* **pénzügyi:** biztosított
 |

Kérem a közgyűlést a rendelet-tervezet elfogadására.

Debrecen, 2025. szeptember 19.

**Pajna Zoltán**

 **elnök**

Az előterjesztés a törvényességi követelményeknek megfelel:

Dr. Dobi Csaba

 jegyző

**Hajdú-Bihar Vármegye Önkormányzata Közgyűlésének**

 **/2025. ( ) önkormányzati rendelete**

**a Hajdú-Bihar Vármegye Önkormányzata 2025. évi költségvetéséről szóló**

**1/2025. (II. 24.) önkormányzati rendelet módosításáról**

[1] A 2025. évi költségvetési rendelet módosításának célja a tárgyévi költségvetés elfogadását követően jelentkező előirányzat változások átvezetése a 2025. évi költségvetési rendeleten a zavartalan feladatellátáshoz szükséges és szabályszerű gazdálkodás biztosítása érdekében.

[2] Hajdú-Bihar Vármegye Önkormányzata Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Vármegye Önkormányzata Közgyűlése és Szervei Szervezeti és Működési Szabályzatáról szóló 4/2023. (IV. 3.) önkormányzati rendelet 5. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

**1. §** (1) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 1. § (1) és (2) bekezdése helyébe a következő rendelkezések lépnek:

„(1) Az önkormányzat közgyűlése (továbbiakban: Közgyűlés) az önkormányzat 2025. évi költségvetését 1.895.579.083 forint költségvetési bevétellel és 3.963.967.112 forint költségvetési kiadással hagyja jóvá.

(2) A Közgyűlés megállapítja, hogy a költségvetési bevételek és kiadások egyenlege 2.068.388.029 forint hiány. A költségvetési hiány összegéből 1.756.841.855 forint a működési költségvetés, 311.546.174 forint a felhalmozási költségvetés hiánya.”

(2) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 1. § (4) és (5) bekezdése helyébe a következő rendelkezések lépnek:

„(4) A Közgyűlés megállapítja, hogy a finanszírozási kiadások összege 1.015.624.000 forint, amelyet 15.624.000 forint összegben maradvány igénybevételével, 1.000.000.000 forint összegben pedig belföldi értékpapírok bevételeiből finanszíroz.

(5) A Közgyűlés a (3) és (4) bekezdésben rögzítettekre tekintettel a finanszírozási bevételek összegét 3.084.012.029 forintban állapítja meg, amelyből 2.084.012.029 forint a maradvány igénybevétel és 1.000.000.000 forint a belföldi értékapírok bevételeinek összege.”

**2. §** (1) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 2. § (1) bekezdés a)-c) pontja helyébe a következő rendelkezések lépnek:

*(Az önkormányzat működési költségvetése:)*

 „a) működési költségvetési bevételek mindösszesen: 1.576.022.166 forint

 b) működési költségvetési kiadások mindösszesen: 3.332.864.021 forint

 c) működési költségvetési egyenleg (hiány): - 1.756.841.855 forint „

 (2) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 2. § (2) bekezdés b) és c) pontja helyébe a következő rendelkezések lépnek:

 *(Az önkormányzat felhalmozási költségvetése:)*

 „ b) felhalmozási költségvetési kiadások mindösszesen: 631.103.091 forint

 c) felhalmozási költségvetési egyenleg (hiány): - 311.546.174 forint ”

(3) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 2. § (7) és (8) bekezdése helyébe a következő rendelkezések lépnek:

„(7) A Közgyűlés a Hajdú-Bihar Vármegyei Önkormányzati Hivatal részére 480.362.805 forint irányító szervi támogatást (intézményfinanszírozást) biztosít.

(8) A Közgyűlés a 2025. évi költségvetésben 45.184.839 forint általános tartalékot, valamint 1.381.779.289 forint céltartalékot különít el. A céltartalékból:

1. 234.234.772 forint a Foglalkoztatási Paktum Plusz pályázat következő években felmerülő kiadásainak fedezetét,
2. 467.140.780 forint a Helyi humán fejlesztések pályázat következő években felmerülő kiadásainak fedezetét,
3. 18.920.899 forint az EXPRESS pályázat, 19.319.430 forint a GOCORE pályázat, 19.591.387 forint a SYSTOUR pályázat, 16.149.235 forint a WEEEWaste pályázat, 16.962.616 forint a More than a village pályázat, 17.782.957 forint az OpenRegioCulture pályázat, 15.265.800 forint az SReST pályázat uniós támogatásának, 157.042.503 forint a RENEW (Energetika) pályázat, 375.401.232 forint a CULTURAL LIVING LAB (Kultúra) pályázat megítélt támogatásának megelőlegezésére kapott visszatérítendő támogatás visszafizetését,
4. 3.293.729 forint az EXPRESS pályázat, 2.486.451 forint a GOCORE pályázat, 2.401.992 forint a WEEEWaste pályázat, 3.378.337 forint a SYSTOUR pályázat, 2.079.700 forint a More than a village pályázat, 6.040.753 forint az OpenRegioCulture pályázat, 4.286.716 forint az SReST pályázat hazai társfinanszírozásaként a következő évben felmerülő kiadásainak fedezetét szolgálja.”

(4) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 2. § (11) bekezdése helyébe a következő rendelkezés lép:

„(11) A Közgyűlés a 2025. évi költségvetésben 32.339.732 forint működési célú támogatást, kölcsönt állapít meg a rendelet 8. melléklete szerint.”

**3. §** A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzati hivatal 2025. évi költségvetési bevételeit 2.731.300 forintban, költségvetési kiadásait 507.378.694 forintban határozza meg. A költségvetés egyenlege 504.647.394 forint hiány, amelyet 24.284.589 forint maradvány igénybevételével, valamint 480.362.805 forint irányító szervi támogatással finanszíroz a rendelet 3. melléklete szerint.”

**4. §** (1) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzati hivatal esetében bruttó 39.400.000 forint összeghatárig vállalható kötelezettség.”

(2) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 4. § (7) bekezdése helyébe a következő rendelkezés lép:

„(7) A Közgyűlés a kitüntető díjak alapításáról és adományozásáról szóló 2/2023. (II. 27.) önkormányzati rendeletével alapított díjai közül a „Hajdú-Bihar Vármegye Önkormányzatának Emlékérme” „Hajdú-Bihar Vármegye Rendőre” felirattal kitüntető díjhoz kapcsolódóan állapít meg pénzjutalmat, melynek bruttó összegét 150.000 forint/fő összegben állapítja meg.”

**5. §** (1) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 1. melléklete helyébe az 1. melléklet lép.

(2) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 2. melléklete helyébe a 2. melléklet lép.

(3) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 3. melléklete helyébe a 3. melléklet lép.

(4) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 4. melléklete helyébe a 4. melléklet lép.

(5) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 5. melléklete helyébe az 5. melléklet lép.

(6) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 6. melléklete helyébe a 6. melléklet lép.

(7) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 7. melléklete helyébe a 7. melléklet lép.

(8) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 8. melléklete helyébe a 8. melléklet lép.

(9) A Hajdú-Bihar Vármegye Önkormányzata 2025. évi költségvetéséről szóló 1/2025. (II. 24.) önkormányzati rendelet 9. melléklete helyébe a 9. melléklet lép.

**6. §** Ez a rendelet a kihirdetését követő napon lép hatályba.

|  |  |
| --- | --- |
| **Dr. Dobi Csaba**  | **Pajna Zoltán**  |
| **jegyző** | **a vármegyei közgyűlés elnöke** |